આ હુમલામાં કલોલના ભાજપના કાર્યકર ધર્મેન્દ્ર પટેલ, વિપુલ પટેલ સહિતના લોકો દ્વારા કરાવવામાં આવ્યો છે તેવો આક્ષેપ પાસ દ્વારા કરવામાં આવ્યો છે. 20 જેટલા લોકોના ટોળાએ લાકડીઓ અને પાઇપથી તેમની કાર પર હુમલો કર્યો હતો. દિનેશ બાંભણિયાના આક્ષેપ અનુસાર તેઓ પાટીદાર અનામત આંદોલન મામલે અમદાવાદના સોલા વિસ્તારમાં આવેલ ઉમિયાધામમાં પાસના સભ્યોનું સંમેલન યોજવાના હતાં. આ સંમેલન ન યોજાય તેવી ધમકી સાથે તેમના પર આ હુમલો કરવામાં આવ્યો છે. જો કે તે પછી હાર્દિક પટેલ પણ આ હુમલાને કડક શબ્દોમાં વખોડ્યો છે.